Likumprojekts

# **Grozījumi Civilprocesa likumā**

Izdarīt Civilprocesa likumā (Latvijas Republikas Saeimas un Ministru Kabineta Ziņotājs, 1998, 23.nr.; 2001, 15.nr.; 2002, 24.nr.; 2003, 15.nr.; 2004, 6., 10., 14., 20.nr.; 2005, 7., 14.nr., 2006, 1., 13., 20., 24.nr.; Latvijas Vēstnesis 2006, 207.nr., 2007, 188.nr., 2008, 90., 200.nr.; 2009, 31., 27., 97., 100., 205.nr.; 2010, 53., 166., 187.nr.) šādus grozījumus:

**1.** Papildināt 28. panta otro daļu aiz vārda „uzturlīdzekļu” ar vārdu „bērnam vai vecākam”.

**2.** Aizstāt 35.panta pirmās daļas 3.punktā vārdu „uzturlīdzekļu” ar vārdiem „uzturēšanas līdzekļu”.

**3.** 43.pantā:

izteikt pirmās daļas 3.punktu šādā redakcijā:

„3) prasītāji - prasībās par uzturlīdzekļu bērnam vai vecākam piedziņu, kā arī prasītāji – prasībās par paternitātes noteikšanu, ja prasība par paternitātes noteikšanu ir celta vienlaicīgi ar prasību par uzturlīdzekļu bērnam piedziņu;”;

papildināt pirmo daļu ar 3.1 punktu šādā redakcijā:

„3.1) pieteikuma iesniedzēji - par ārvalsts nolēmumu par uzturlīdzekļu bērnam vai vecākam piedziņu atzīšanu vai atzīšanu un izpildīšanu;”;

papildināt pirmās daļas 8.punktu aiz vārda „uzturlīdzekļu” ar vārdiem „bērnam vai vecākam”.

**4.** Papildināt 88.panta pirmo daļu aiz vārda „Likumā” ar vārdiem „Latvijas Republikai saistošajos starptautiskos līgumos vai Eiropas Savienības tiesību aktos”.

**5.** 205.panta pirmajā daļā:

izteikt 1.punktu šādā redakcijā:

„1) par uzturlīdzekļu bērnam vai vecākam piedziņu;”

aizstāt 5.punktā vārdus ”uzturlīdzekļu” ar vārdiem „uzturēšanas līdzekļu”.

**6.** Aizstāt 235.1 pantā vārdus „uzturlīdzekļiem” ar vārdiem „uzturlīdzekļiem bērnam, līdzekļiem laulātā iepriekšējā labklājības līmeņa nodrošināšanai”.

**7.** 238.pantā:

izteikt pirmās daļas 4.punktu šādā redakcijā:

„4) līdzekļiem laulātā iepriekšējā labklājības līmeņa nodrošināšanai;”;

izslēgt otrajā daļā vārdus „vai uztura nodrošināšanai”.

**8.** Aizstāt 243.pantā vārdus „līdzekļi bērna uzturam” ar vārdiem „uzturlīdzekļi bērnam”.

**9.** Papildināt 540.pantu ar 13. un 14. punktu šādā redakcijā:

„13) ārvalsts tiesas vai kompetentās iestādes saskaņā ar Padomes 2008.gada 18.decembra Regulas (EK) Nr.4/2009 par jurisdikciju, piemērojamiem tiesību aktiem, nolēmumu atzīšanu un izpildi un sadarbību uzturēšanas saistību lietās (turpmāk - Padomes regula Nr.4/2009) 20.panta 1.punkta b) apakšpunktu izsniegts nolēmuma izraksts

14) ārvalsts kompetentās iestādes saskaņā ar Padomes regulas Nr.4/2009 48.pantu izsniegts publiskā akta izraksts.”

**10.** 541.1 pantā

papildināt ar 4.3 daļu šādā redakcijā:

„(4.3)  Padomes regulas Nr.4/2009 20.panta 1.punkta b) apakšpunktā minēto nolēmuma izrakstu tiesa izraksta pēc lietas dalībnieka lūguma, kad spriedums vai lēmums stājies likumīgā spēkā, bet gadījumos, kad spriedums vai lēmums izpildāms nekavējoties, - tūlīt pēc sprieduma pasludināšanas vai lēmuma pieņemšanas.”;

aizstāt piektajā daļā vārdus un skaitļus „un 4.1 daļā” ar vārdiem un skaitļiem „4.1 un 4.3 daļā”.

**11.** Aizstāt 551.panta trešajā daļā vārdus „uzturlīdzekļi bērnu uzturēšanai” ar vārdiem „uzturlīdzekļi bērnam vai vecākam”

**12.** Aizstāt 555.panta pirmajā daļā vārdu „uzturlīdzekļu” ar vārdiem „uzturēšanas līdzekļu”.

**13.** Izteikt 567.panta otrās daļas 3.punktu šādā redakcijā:

„3) prasībās par uzturlīdzekļu bērnam vai vecākam piedziņu;”.

**14.** Papildināt 569.panta pirmās daļas 1.punktu aiz vārda „uzturlīdzekļu” ar vārdu „bērnam vai vecākam”.

**15.** 594.panta pirmajā daļā:

aizstāt 1. punktā vārdus „uzturlīdzekļu piedziņas lietās nepilngadīgu bērnu uzturam” ar vārdiem „uzturlīdzekļu nepilngadīgam bērnam piedziņas lietās”

aizstāt daļas 2.punktā vārdu „uzturlīdzekļus” ar vārdiem „uzturēšanas līdzekļus, kā arī”.

**16.** Aizstāt visā 596.panta 5.punkta tekstā vārdus „bērna uzturlīdzekļi” (attiecīgajā locījumā) ar vārdiem „uzturlīdzekļi bērnam” (attiecīgajā locījumā).

**17.** Papildināt 623.panta pirmās daļas 1.punktu aiz vārda „uzturlīdzekļu” ar vārdiem „bērnam vai vecākam”.

**18.** Aizstāt 630.panta otrajā daļā vārdu „uzturlīdzekļiem” ar vārdiem „uzturēšanas līdzekļiem”.

**19.** Aizstāt 635.panta sestajā daļā vārdu „uzturlīdzekļu” ar vārdiem „uzturēšanas līdzekļu”.

**20.** Papildināt 641.pantu ar 2.1 daļu šādā redakcijā:

„(2.1) Padomes regulā Nr.4/2009 paredzētajos gadījumos lietas dalībnieks, kura dzīvesvieta vai atrašanās vieta nav Latvijā, šā panta pirmajā daļā minēto blakus sūdzību var iesniegt 45 dienu laikā no lēmuma noraksta izsniegšanas dienas.”

**21.** Papildināt 642.pantu ar 2.1 daļu šādā redakcijā:

„(2.1) Padomes regulā Nr.4/2009 paredzētajos gadījumos apgabaltiesa blakus sūdzību izskata 90 dienu laikā no blakus sūdzības saņemšanas dienas, Senāts blakus sūdzību izskata nekavējoties.”

**22.** 644.pantā:

aizstāt otrajā daļā vārdus „un Padomes regulā Nr.2201/2003” ar vārdiem „Padomes regulā Nr.2201/2003 un Padomes regulā Nr.4/2009”;

aizstāt trešajā daļā vārdus „un Eiropas Parlamenta un Padomes regulā Nr.1896/2006” ar vārdiem „Eiropas Parlamenta un Padomes regulā Nr.1896/2006 un Padomes regulā Nr.4/2009,”.

**23.** Aizstāt 644.2 panta pirmajā daļā vārdus un skaitļus „vai Eiropas Parlamenta un Padomes regulas Nr.1896/2006 23.pantu” ar vārdiem un skaitļiem „Eiropas Parlamenta un Padomes regulas Nr.1896/2006 23.pantu vai Padomes regulas Nr.4/2009 21.panta 3.punktu”.

**24.** 644.3 pantā:

papildināt ar 4.1 daļu šādā redakcijā:

„(4.1) Rajona (pilsētas) tiesa, kuras darbības teritorijā izpildāms ārvalsts tiesas nolēmums, par kuru izsniegts Padomes regulas Nr.4/2009 20.panta 1.punkta b) apakšpunktā minētais izraksts, pēc parādnieka pieteikuma saņemšanas, pamatojoties uz minētās regulas 21.panta 2.punktu, var atteikt nolēmuma izpildi.”;

aizstāt piektajā daļā vārdus „un ceturtajā” ar vārdiem un skaitļiem „ceturtajā un 4.1”.

**25.** Aizstāt 644.4 pantā otrās daļas 2.punktā vārdus un skaitļus „vai Eiropas Parlamenta un Padomes regulas Nr.[861/2007](http://pro.nais.lv/naiser/esdoc.cfm?esid=32007R0861) 20.panta 2.punktā minētās apliecības norakstu” ar vārdiem un skaitļiem „Eiropas Parlamenta un Padomes regulas Nr.[861/2007](http://pro.nais.lv/naiser/esdoc.cfm?esid=32007R0861) 20.panta 2.punktā minētās apliecības vai Padomes regulas Nr.4/2009 20.panta 1.punkta b) apakšpunktā minētā izraksta norakstu;”.

**26.** Aizstāt 1.pielikuma 3.punktā vārdus „nepilngadīgu bērnu uzturam” ar vārdiem „nepilngadīgam bērnam”.

**27.** Papildināt Pārejas noteikumu 44.punkta 1.apakšpunktu aiz vārda „uzturlīdzekļu” ar vārdu „bērnam vai vecākam”.

Likums stājas spēkā 2011.gada 18.jūnijā.

Tieslietu ministrs A.Štokenbergs

06.01.2011.9:02

814

Drobiševska

67036954, [Evita.Drobisevska@tm.gov.lv](mailto:Evita.Drobisevska@tm.gov.lv)